অনিতা হাস্যনন্দনী
অনিতা হাস্যনন্দনী (হিন্দি: अनिता हस्सनंदनी, জন্ম: ১৪ এপ্রিল ১৯৮১) একজন ভারতীয় অভিনেত্রী যিনি বিভিন্ন ভাষার চলচ্চিত্র ও হিন্দি নাটকে কাজ করেছেন। ২০০১-২০০২ সালে স্টার প্লাস চ্যানেল প্রচারিত ধারাবাহিক কাভি সউতেন কাভি স্যাহেলি ছিলো অনিতার অভিনয় করা প্রথম নাটক। সুভাষ ঘাই পরিচালিত তাল (১৯৯৯) ছিলো তার অভিনীত সর্বপ্রথম চলচ্চিত্র। তিনি তামিল ভাষার চলচ্চিত্রে অভিনেতা বিক্রম এর সঙ্গে সামুরাই (২০০২) চলচ্চিত্রে অভিনয় করেছিলেন। স্টার প্লাসের নাটক কাব্যঅঞ্জলি (২০০৫-২০০৬) তে তিনি অঞ্জলি নন্দ চরিত্রে অভিনয় করেছিলেন। ২০১৩ সালে ইয়ে হ্যায় মোহাব্বাতে (স্টার প্লাস) নাটকে তিনি শাগুন অরোরা চরিত্রে ছিলেন এবং কালার্স টিভির নাগিন-৩ (২০১৮-২০১৯) এ তিনি নাগিন বিশাখা হিসেবে অভিনয় করেন। অনিতা অনেক বিজ্ঞাপনচিত্রেও অভিনেত্রী হিসেবে কাজ করেছেন।